标题：柏实
简介
【来源】为柏科植物侧柏Biota orientalis (L.) 的果实  。
【性味】味甘，性平，无毒。
【其他名称】：柏子仁、柏仁、柏子、侧柏仁、柏子仁霜。
【功效主治】安心神，润肝肾，主治惊厥，小儿惊厥，神志不清，腹痛出虚汗，小便不利，有安神镇静的作用。它的气味清香，能透心肾，益脾胃。
详解
证类本草卷第十二
柏实
味甘，平，无毒。主惊悸，安五脏，益气，除风湿痹，疗恍惚，虚损吸吸，历节腰中重痛，益血，止汗。久服令人润泽美色，耳目聪明，不饥不老，轻身延年。生太山山谷。柏尤良。
柏叶味苦，微温，无毒。主吐血、衄血，痢血，崩中赤白，轻身益气，令人耐寒暑，去湿痹，止饥。四时各根据方面采，阴干。柏白皮，主火灼，烂疮，长毛发。（牡蛎及桂、瓜子为之使，畏菊花、羊蹄、诸石及面曲。）
陶隐居云：柏叶、实，亦为服饵所重，服饵别有法。柏处处有，当以太山为佳，并忌取冢墓上者。虽四时俱有，秋夏为好。其脂亦入用。此云恶曲，人有以酿酒无妨，恐酒米相和，异单用也。唐本注云：柏枝节煮以酿酒，主风痹，历节风，烧取 ，疗 疥及癞疮良。今子仁有。八月收子叶，余采无时。药性论云：柏子仁，君，恶菊花，畏羊蹄草，味甘，辛。能治腰肾中冷，膀胱冷，脓宿水，兴阳道，益寿，去头风，治百邪鬼魅，主小儿惊痫。又云侧柏叶，君，与酒相宜，止尿血。味苦、辛，性涩。能治冷风，历节疼痛。日华子云：柏子仁，治风，润皮肤，此是侧柏子，入药，微炒用。又云柏叶灸 冻疮，烧取汁涂头，黑润鬓发。
又云柏白皮无毒。
图经曰：柏实，生泰山山谷，今处处有之，而干州者最佳。三月开花，九月结子，候成熟收采，蒸曝干，春 取熟仁子用。其叶名侧柏。密州出者尤佳。虽与他柏相类，而其叶皆侧向而生，功效殊别。采无时。张仲景方疗吐血不止者，柏叶汤主之。青柏叶一把，干姜三片，阿胶一挺，炙，三味以水二升，煮一升，去滓，别绞马通汁一升相和，合煎取一升，绵滤，一服尽之。山东医工亦多用侧柏。然云性寒，止痛。其方采叶入臼中，湿捣，令极烂如泥，冷水调作膏，以治大人及小儿汤汤火烧，涂敷于伤处，用帛子系定，三、两日疮当敛，仍灭瘢。又取叶焙干为末，与川黄连二味，同煎为汁，服之，以疗男子、妇人、小儿大腹下黑血茶脚色，或脓血如淀色，所谓蛊痢者，治之有殊效。又能杀五脏虫。道家多作柏叶汤，常点益人。古柏叶尤奇。今益州诸葛孔明庙中，有大柏木，相传是蜀世所植，故人多采收以作药，其味甘，香于常柏也。
雷公云：凡使，先以酒浸一宿，至明漉出，晒干，却用黄精自然汁于日中煎，手不住搅，若天久阴，即于铛中着水，用瓶器盛柏子仁，着火缓缓煮成煎为度。每煎三两柏子仁，用酒五两浸干为度。又云：凡使，勿用花柏叶并丛柏叶。有子圆叶，其有子圆叶成片，如大片云母，叶叶皆侧，叶上有微赤毛。若花柏叶，其树浓叶成朵，无子；丛柏叶，其树绿色，不入药中用。若修事一斤，先拣去两畔并心枝了，用糯泔浸七日后漉出，用酒拌蒸一伏时，却用黄精自然汁浸了焙干，又浸又焙，待黄精汁干尽，然后用之。如修事一斤，用黄精自然汁十二两。圣惠方：治时气瘴疫。用社中西南柏树东南枝，取曝干，捣罗为末，以水调下一钱匕。
日三、四服。《肘后方》同。又方：治大风疾，令眉鬓再生。用侧柏叶九蒸九曝，捣罗为末，炼蜜和丸如梧桐子大。日三服，夜一服，熟水下五丸、十丸，百日即生。又方：治忧恚呕血，烦满少气，胸中疼痛。用柏叶捣罗为散，不计时候。以粥饮调下二钱匕。又方：小儿 啼惊痫，腹满不乳食，大便青白色。用柏子仁末，温水调下二钱。经验后方：治霍乱转筋。先以暖物裹脚，然后以柏树木细锉，煮汤淋之。又方：小儿洞下痢，煮柏叶服之。梅师方：治中热油及火烧疮。以柏白皮、猪脂煎，涂疮上。《鬼遗方》同。孙真人食忌：生发方取侧柏叶阴干作末，和油涂之。孙真人枕中记：采松柏法：尝以三月、四月采新生松叶，可长三、四寸许，并花蕊，取阴干，细捣为末。其柏叶，取深山岩谷中，采当年新生，可长三、四寸者，阴干，细捣为末，用白蜜丸如小豆大。常以月一十五日，日未出时，烧香东向，手持药八十一丸，以酒下。服一年，延十年命；服二年，延二十年命。欲得长肌肉，加大麻、巨胜；欲心力壮健者，加茯苓、人参。此药除百病，益元气添五脏六腑，清明耳目，强壮不衰老，延年益寿，神验。用七月七日露水丸之，更佳。服时乃咒曰：神仙真药，体合自然。服药入腹，天地同年。咒讫服药。断诸杂肉、五辛。最切忌，慎之。姚氏方：治鼠 肿核痛，未成脓。
以柏叶敷着肿上，熬盐着肿上熨，令热气下，即消。抱朴子：汉成帝时，猎者于终南山见一人，无衣服，身皆生黑毛。跳坑越涧如飞，乃密伺其所在，合围取得，乃是一妇人。问之：言我是秦之宫人，关东贼至，秦王出降，惊走入山，饥无所食，泊欲饿死。有一老公，教我吃松柏叶、实，初时苦涩，后稍便吃，遂不复饥。冬不寒，夏不热，此女是秦人。至成帝时，三百余载也。列仙传：赤松子，好食柏实，齿落更生。别说云：谨按陶隐居说：柏忌取冢墓上者，今云干州者最佳。则干州柏茂大者，皆是乾陵所出，他处皆无大者，但取其州土所宜，子实气味丰美可也。乾陵之柏，异于他处，其木未有无纹理者，而其纹多为菩萨云气、人物鸟兽，状极分明可观。有盗得一株径尺者，可直万钱，关陕人家，多以为贵，宜其子实最佳也。又以其枝节烧油膏，敷恶疮久不瘥有虫者。牛马畜产有疮疥，名为重病，以敷之三、五次，无不愈也。
衍义曰：柏，取 以疗马 疥，今未见用松 者。老人虚秘，柏子仁、大麻子仁、松子仁等分，同研，溶白蜡丸桐子大。以少黄丹汤，服二、三十丸，食前。尝官陕西，每登高望之，虽千万株，皆一一西指。盖此木为至坚之木，不畏霜雪，得木之正气，他木不逮也。所以受金之正气所制，故一一向之。
《本草乘雅半偈》 [明] 卢之颐(公元1368-1644年)
（本经上品）【气味】甘平，无毒。【主治】主惊悸，益气，除风湿痹，安五脏。久服令人肥泽美色，耳目聪明，不饥不老，轻身延年。【核】曰∶处处有之，当以太山、陕州、宜州、乾陵者为胜。四季长青，叶叶侧生，枝枝西向，有三种。一名丛柏，枝叶丛叠，今人呼为千头。一名浑柏，独叶丛茂，木心紫赤，唯堪作香，皆不结实，不为药用。一名扁柏，木心微白，芳香清烈，作花细小，结实有角，四裂子出，尖小介壳，霜后采取，中仁黄白，最多脂液。唯乾陵者，木理旋绕，宛若人物鸟兽状，陆离可观。修治蒸熟去皮壳，捣作饼子，日干收用。先人云∶万木皆向阳，而柏独西指者，顺受金制以为用，乃能成其贞固而可久，故字从白。干枝叶实，为用有别，实具全体，内含章美，故入五脏。叶如脉络，故治络不坚固而溃，脉不摄溢而崩。枝则气倍于叶，故入肢节。干则气烈于枝，故主全身矣。圣惠方，以实治惊痫，及大便青白色者，盖肝木受制，怒则乘其所胜，是以青白之色见于便，而惊从藏发，匪实奚宜。【】曰∶柏芳香高洁，文彩陆离，即天直上，谁能禁之。乃俯焉西向，以秉制所天，可谓至德也已。巨擘乔木，作社稷栋梁。宜哉殷人以柏，其逆知后世之西向乎。味甘美，性和平，对待肝木失制，发为惊骇悸忡，质坚固，气条达，驱除风湿成痹也。德润于身，安藏乐道，耳目聪明，色泽长生矣。（山书云∶木植三百六十，而松柏为之长。史记云∶松柏为百木长，而守宫闾。公羊注云∶松，犹容也，想见其容貌而事之。柏，犹迫也。取亲而不远之义。故坛丘墓多植之。埤雅云∶柏，掬也。性坚致，有脂而香，故古人破为畅臼，用以捣郁。杂记云∶畅臼以掬，杵以梧。广志云∶柏有续柏，有汁柏。崔实云∶七月收柏实。列仙传云∶赤松子好食柏实，齿落更生。王修赋云∶既殊群而抗立，亦含真而挺正，岂春日之自芳，必霜下而为盛。烈风不能摧其枝，积雪不能改其性。诗云∶泛彼柏舟，在彼中流。言柏非不可以为舟，特非柏之所宜。故其姜守义，引以自况也。世以柏之指西，犹磁之指南也。先人云∶柏从白，即具秉制为用象，抑木以金为魄欤。） 
本草纲目·木部

临床运用
各家论述 1.《纲目》：柏子仁，性平而不寒不燥，味甘而补，辛而能润，其气清香，能透心肾，益脾胃，盖上品药也，宜乎滋养之剂用之。
2.《本草正》：柏子仁，气味清香，性多润滑，虽滋阴养血之佳剂，若欲培补根本，乃非清品之所长。
3.《药品化义》：柏子仁，香气透心，体润滋血。同茯神、枣仁、生地、麦冬，为浊中清品，主治心神虚怯，惊悸怔仲，颜色憔悴，肌肤燥痒，皆养心血之功也。又取气味俱浓，浊中归肾，同熟地、龟版、枸杞、牛膝，为封填骨髓，主治肾阴亏损，腰背重病，足膝软弱，阴虚盗汗，皆滋肾燥之力也。味甘亦能缓肝，补肝胆之不足，极其稳当，但性平力缓，宜多用之为妙。
4.《本草备要》：凡补脾药多燥，柏子仁润药而香能舒脾，燥脾药中兼用最良。
5.《本经逢原》：柏子仁，《本经》言除风湿痹者，以其性燥也。《经疏》以为除风湿痹之功非润药所能，当是叶之能事。岂知其质虽润而性却燥，未有香药之性不燥者也。昔人以其多油而滑，痰多作泻忌服，盖不知其性燥而无伤中泥痰之患，久服每致大便燥结，以芳香走气而无益血之功也。
考证 始载于《神农本草经》
药物应用鉴别 柏子仁与酸枣仁皆能养心安神，滋阴止汗。然柏子仁重在补心，酸枣仁专于补肝，病机有异；柏子仁润燥力强，可润肠通便，酸枣仁敛阴力胜，能生津止渴，兼治不同。
【其他名称】：柏子仁、柏仁、柏子、柏实、侧柏仁、柏子仁霜。